Document ID: 31993R3550

ΚΑΝΟΝΙΣΜΟΣ (ΕΚ) αριθ. 3550/93 ΤΗΣ ΕΠΙΤΡΟΠΗΣ της 21ης Δεκεμβρίου 1993 για την τροποποίηση του κανονισμού (ΕΟΚ) αριθ. 584/92 για τον καθορισμό στον τομέα του γάλακτος και των γαλακτομικών προϊόντων, των λεπτομερειών εφαρμογής του καθεστώτος που προβλέπεται στις προσωρινές συμφωνίες συνδέσεως μεταξύ της Κοινότητας και της Δημοκρατίας της Πολωνίας, της Δημοκρατίας της Ουγγαρίας και της Τσεχικής και Σλοβακικής Ομοσπονδιακής Δημοκρατίας, καθώς και του κανονισμού (ΕΚ) αριθ. 3055/93 για τον καθορισμό της διαθέσιμης ποσότητας για το πρώτο τρίμηνο του 1994 στον τομέα του γάλακτος δυνάμει των εν λόγω προσωρινών συμφωνιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 520/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της προσωρινής συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου (1), όπως τροποποιήθηκε τελευταία από τον κανονισμό (ΕΟΚ) αριθ. 2235/93 (2), και ιδίως το άρθρο 1,
Εκτιμώντας:
ότι η προαναφερθείσα προσωρινή συμφωνία εφαρμόζεται προσωρινά από την 1η Μαρτίου 1992 (3)- ότι η Επιτροπή έχει συνάψει, στις 20 Δεκεμβρίου 1993, συμπληρωματικά πρωτόκολλα σ' αυτή την τελευταία συμφωνία με την Τσεχική Δημοκρατία και τη Σλοβακική Δημοκρατία μετά από τη διάλυση της Τσεχικής και Σλοβακικής Ομοσπονδιακής Δημοκρατίας την 1η Ιανουαρίου 1993- ότι στα συμπληρωματικά αυτά πρωτόκολλα προβλέπεται η κατανομή μεταξύ αυτών των δύο κρατών μελών των κοινοτικών παραχωρήσεων που έχουν χορηγηθεί από την προσωρινή συμφωνία και ιδίως το άνοιγμα ξεχωριστών ποσοστώσεων για την Τσεχική Δημοκρατία και τη Σλοβακική Δημοκρατία από την 1η Ιανουαρίου 1994-
ότι στον κανονισμό (ΕΟΚ) αριθ. 584/92 της Επιτροπής (4), καθορίζονται οι λεπτομέρειες εφαρμογής στον τομέα του γάλακτος και των γαλακτομικών προϊόντων του καθεστώτος που έχει προβλεφθεί στην προαναφερθείσα προσωρινή συμφωνία, και ιδίως έχουν καθορισθεί οι ποσότητες των προϊόντων που επωφελούνται του καθεστώτος αυτού, καθώς και το ποσοστό μειώσεως των εισφορών- ότι πρέπει, συνεπώς, να τροποποιηθεί ο εν λόγω κανονισμός για να προβλεφθεί η κατανομή των ποσοτήτων των προϊόντων μεταξύ των εν λόγω δύο χωρών-
ότι ο κανονισμός (ΕΚ) αριθ. 3055/93 της Επιτροπής (5), έχει ήδη καθορίσει τις διαθέσιμες ποσότητες για την περίοδο από 1ης Ιανουαρίου έως 31 Μαρτίου 1994 για ορισμένα προϊόντα στον τομέα του γάλακτος και των γαλακτομικών προϊόντων στο πλαίσιο του καθεστώτος που προβλέπεται από την προαναφερθείσα προσωρινή συμφωνία και λόγω των διατάξεων των συμπληρωματικών πρωτοκόλλων πρέπει να τροποποιηθεί η κατανομή των εν λόγω ποσοτήτων-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το σημείο Β του παραρτήματος Ι του κανονισμού (ΕΟΚ) αριθ. 584/92 αντικαθίσταται από το κείμενο που εμφαίνεται στο παράρτημα Ι του παρόντος κανονισμού.
Άρθρο 2
Το παράρτημα του κανονισμού (ΕΚ) αριθ. 3055/93 αντικαθίσταται από το παράρτημα ΙΙ του παρόντος κανονισμού.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1993.

Labels: 3
18
17